ปรากฎการณ์ LALISA กับกรณีศึกษาหุ้นเด่น เกาะกระแส LISA BLACKPINK
19 กันยายน 2564

ปรากฎการณ์ LALISA กับกรณีศึกษาหุ้นเด่น เกาะกระแส LISA BLACKPINK
Say, “Lalisa, love me, Lalisa, love me” ในเวลานี้คงไม่มีกระแสไหนในโลกที่ปังไปกว่าอัลบั้มเดี่ยวครั้งแรกของ LISA BLACKPINK ที่เพิ่งปล่อย Single เดี่ยวเพลงแรกในชีวิตในชื่อ LALISA เมื่อวันที่ 10 กันยายน 2564 ที่ผ่านมา ถือเป็นหนึ่งในความภูมิใจของคนไทย และแน่นอนว่ากระแสการเปิดตัวของลิซ่าในครั้งนี้ บริษัท YG Entertainment Inc (122870 KR) ซึ่งเป็นบริษัทค่ายเพลงต้นสังกัดของลิซ่า และวง BLACKPINK ได้รับประโยชน์ไปเต็มๆ โดยหลังจากประกาศเตรียมเปิดตัวอัลบั้มเดี่ยวของลิซ่า ราคาหุ้นของ YG พุ่งทำราคาสูงสุดในรอบ 8 ปี เมื่อวันที่ 26 สิงหาคม 2564 ที่ผ่านมา และในฐานะนักลงทุนที่ชื่นชอบลิซ่าคงจะดีไม่น้อยถ้าได้ทำความรู้จักหุ้นของบริษัทที่เคยได้รับผลบวก หรือยังคงเกาะกระแสของ LISA BLACKPINK เพื่อหาจังหวะและโอกาสการลงทุนไปกับหุ้นเหล่านี้ในอนาคต
LVMH Moet Hennessy Louis Vuitton SE (MC FP)
จดทะเบียนในตลาดหลักทรัพย์ Euronext Paris, ประเทศฝรั่งเศสเป็นบริษัทยักษ์ใหญ่ของโลกที่มีผลิตภัณฑ์หลายกลุ่มสินค้าและเป็นเจ้าของลิขสิทธิ์แบรนด์แฟชั่นชั้นนำระดับโลก ได้แก่ Louis Vuitton, Christian Dior, Bvlgari, Celine, Fenty Beauty, Sephora และอีกมากมาย นอกจากนี้ LVMH ยังถือหุ้น Hermès อยู่ถึง 20% (เป็นผู้ถือหุ้นอันดับ 2 รองจาก Hermès family – โดย Hermès (HRMS FP) จดทะเบียนซื้อขายที่ตลาดหลักทรัพย์ Euronext Paris, ประเทศฝรั่งเศส เช่นเดียวกันกับ LVMH) ซึ่งลิซ่าได้รับเลือกให้เป็น Global Brand Ambassador ให้กับ Bvlgari และ Celine โดยหลังจากลิซ่าได้สวมใส่เสื้อผ้าและกระเป๋าของทางแบรนด์ ทำให้แฟนคลับตามไปซื้อสินค้าดังกล่าวจนขายหมด (Sold Out) ในเวลาอันรวดเร็ว ซึ่งฐานลูกค้าหลักของกลุ่ม LVMH เป็นชาวเอเชีย โดยเฉพาะชาวจีนที่มีกำลังซื้อค่อนข้างมาก (High Purchasing Power) ดังนั้นการนำศิลปินเอเชียอย่างลิซ่าที่เป็นที่ชื่นชอบในกลุ่มลูกค้าหลักมาเป็นคนโปรโมท จึงเป็นกลยุทธ์การเพิ่มยอดขายได้อย่างดี
Estée Lauder Companies Inc. (EL US)
บริษัทเจ้าของกลุ่มผลิตภัณฑ์เครื่องสำอางค์และสกินแคร์รายใหญ่ของโลก จดทะเบียนในตลาดหลักทรัพย์ NYSE ประเทศสหรัฐอเมริกา ตัวอย่างแบรนด์ในเครือ อาทิ Estée Lauder, Bobbi Brown, MAC Cosmetics, Jo Malone, Tom Ford, La Mer เป็นต้น โดยที่ผ่านมาลิซ่า ได้รับเลือกให้เป็น Global Brand Ambassador ของ MAC Cosmetics ซึ่งเป็นการสร้างกระแสให้กับ MAC ที่เป็นแบรนด์เครื่องสำอางค์ยอดนิยมและเข้าถึงผู้บริโภคในหลากหลายช่วงอายุ
iQIYI, Inc. (IQ US)
จดทะเบียนในตลาดหลักทรัพย์ NASDAQ ประเทศสหรัฐอเมริกา เป็นบริษัททำ Video Streaming หรือที่รู้จักในนาม Netflix แห่งเมืองจีน ซึ่งเป็นที่นิยมอย่างมากในประเทศจีน โดยในปี 2020 เคยได้ผลบวกจากกระแสของลิซ่า ในรายการ "Youth with You 2" ที่มียอดผู้รับชมมากถึง 510 ล้านคน ทำให้รายได้ใน Q1/2020 เพิ่มขึ้นประมาณ 9% และสร้างโอกาสขยายธุรกิจไปยังประเทศในกลุ่มอาเซียนเพิ่มขึ้นในอนาคต
ปัจจัยที่นักลงทุนต้องติดตาม
กระแสของศิลปินที่เป็นที่นิยมในกลุ่มลูกค้าอาจมีส่วนในการกระตุ้นยอดขายสินค้า อย่างไรตาม นักลงทุนควรพิจารณาแนวโน้มความสามารถในการทำกำไรโดยรวมของบริษัทในอนาคต รวมถึงการเติบโตของประเทศผู้ซื้อหลัก
แนวโน้มการซื้อหุ้นคืนในอนาคต บริษัทที่มีกระแสเงินสดสูงมีโอกาสที่จะซื้อหุ้นคืน ซึ่งอาจส่งผลให้กำไรต่อหุ้นเพิ่มขึ้น สะท้อนมุมมองทางบวกต่อราคาหุ้นในอนาคต
Investor Tip:
LVMH Moet Hennessy Louis Vuitton SE
จดทะเบียนซื้อขายในตลาดหลักทรัพย์ Euronext Paris ประเทศฝรั่งเศส ซึ่งใช้ Ticker Code ในการซื้อขายว่า "MC FP" โดยนักลงทุนต้องแลกเงินเป็นสกุล EUR เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade lot=1)
Estée Lauder Companies Inc.
จดทะเบียนซื้อขายในตลาดหลักทรัพย์ NYSE ประเทศสหรัฐอเมริกา ซึ่งใช้ Ticker Code ในการซื้อขายว่า "EL US" โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น (Trade lot=1)
iQIYI, Inc. และ Gravity Co., Ltd - ทั้งสองบริษัทจดทะเบียนซื้อขายในตลาดหลักทรัพย์ NASDAQ ประเทศสหรัฐอเมริกา ซึ่ง iQIYI, Inc. ใช้ Ticker Code ในการซื้อขายว่า "IQ US"
Gravity Co., Ltd ใช้ Ticker Code ในการซื้อขายว่า "GRVY US" โดยนักลงทุนต้องแลกเงินเป็นสกุล USD เพื่อทำการซื้อขาย โดยมีขั้นต่ำในการซื้อขายเป็นจำนวน 1 หุ้น
Remark: iQIYI, Inc. และ Gravity Co., Ltd – ทั้งสองบริษัทจดทะเบียนในรูปแบบของ ADR (American Depository Receipt) ซึ่งเป็นหลักทรัพย์ต่างประเทศ (ประเทศจีน) แต่ว่ามาจดทะเบียนที่ประเทศสหรัฐอเมริกา
Source: KS OFFSHORE , CFRA Research ,Bloomberg
เปิดพอร์ตลงทุนหุ้นต่างประเทศ > https://bit.ly/3c3oDs2
KSecurities #KS #OffshoreInvestment #หุ้นต่างประเทศ #LISA
Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp